stanford-oval/wikipedia huggingface dataset:
Raution kirkko

| Raution kirkko |
| --- | --- |
 Raution kirkko ja tapuli
Sijainti:  Rautio, Kalajoki
Koordinaatit:  64°04′34″N, 024°12′18″E
Kirkkokunta:  Suomen evankelis-luterilainen kirkko
Hiippakunta:  Oulun hiippakunta
Seurakunta:  Kalajoen seurakunta
Rakentamisvuosi:  1800
Suunnittelija:  Simon Silvén
Materiaali:  puu
Istumapaikkoja:  370
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Raution sankarimuistomerkki. Kaatuivat isänmaansa puolesta 1939-1944.
Raution kirkko on Raution kylässä Kalajoella sijaitseva kirkko. Kalajoen ja Raution seurakuntien yhdistymisen johdosta se on Kalajoen seurakunnan käytössä. Rakennusmestari Simon Jylkkä-Silvénin suunnittelema puinen kirkko valmistui vuonna 1800. Kirkko on muodoltaan erivartinen ristikirkko, jonka poikkisakarat ovat päävartta lyhyemmät. Alkujaan kirkko oli aumakattoinen, mutta vuosina 1881–1884 sakaroihin rakennettiin päätykolmiot. Ristin keskuksessa kohoaa jalustaosasta pieni lyhty. Kirkkosalin sisäkatot ovat tasakattoiset ja sakaroiden leikkauskohdassa on kupumainen laajennus. Kirkkoa on remontoitu ainakin vuosina 1835, 1884, 1907 ja 1968.
Kirkon pinta-ala on 275 m2. Kirkossa on 600 istumapaikkaa. Kirkon 8-äänikertaiset urut on rakentanut Hans Heinrich vuonna 1975. Kirkon nykyisen alttaritaulun on maalannut Hans Håkansson ja sen nimi on Hyvä paimen. Aiempi alttaritaulu, Thomas Kiempen maalaama Ristiinnaulittu on vuodelta 1804.
Kirkon vieressä on kolminivelinen kellotapuli, joka on luultavimmin rakennettu samassa yhteydessä kuin itse kirkko. Tapulissa on yksi kello vuodelta 1807.
Aiheesta muualla

Raution kirkko (rakennusperintörekisteri) Kulttuuriympäristön palveluikkuna kyppi.fi. Museovirasto.
Ratsastus kesäolympialaisissa 1988

Ratsastus
Vuoden 1988 kesäolympialaisten ratsastus järjestettiin 19. syyskuuta – 2. lokakuuta Soulin olympiastadionilla, Soulissa, Etelä-Koreassa. Tämä oli 18. kerta kun laji oli mukana olympialaisten ohjelmassa. Mukana oli 182 osanottajaa 32 eri maasta. Osanottajista miehiä oli 128 ja naisia 54. Tapahtumia oli kuusi.
Mitalistit

| 0 | 1 | 2 | 3 |
| --- | --- | --- | --- |
| Tapahtuma | Kultaa | Hopeaa | Pronssia |
| Kouluratsastus, yksilökilpailu |  Länsi-Saksa Nicole Uphoff, Rembrandt |  Ranska Margit Otto-Crepin, Corlandus |  Sveitsi Christine Stückelberger, Gauguin de Lully |
| Kouluratsastus, joukkuekilpailu |  Länsi-SaksaReiner Klimke, Ahlerich Ann-Kathrin Linsenhoff, Courage Monica Theodorescu, Ganimedes Nicole Uphoff, Rembrandt |  SveitsiOtto Josef Hofer, Andiamo Christine Stückelberger, Gauguin de Lully Daniel Ramseier, Random Samuel Schetzmann, Rochus |  KanadaCynthia Neale-Ishoy, Dynasty Eva Pracht, Emirage Gina Smith, Malte Ashley Nicoll, Reipo |
| Kenttäratsastus, yksilökilpailu |  Uusi-Seelanti Mark Todd, Charisma |  Yhdistynyt kuningaskunta Ian Stark, Sir Wattie |  Yhdistynyt kuningaskunta Virginia Leng, Master Craftsman |
| Kenttäratsastus, joukkuekilpailu |  Länsi-SaksaClaus Erhorn, Justyn Thyme Matthias Baumann, Shamrock Thies Kaspareit, Sherry Ralf Ehrenbrink, Uncle Todd |  Yhdistynyt kuningaskuntaMark Phillips, Cartier Karen Straker, Get Smart Virginia Leng, Master Craftsman Ian Stark, Sir Wattie |  Uusi-SeelantiMark Todd, Charisma Margaret Knighton, Enterprise Andrew Bennie, Grayshott Tinks Pottinger, Volunteer |
| Esteratsastus, yksilökilpailu |  Ranska Pierre Durand Jr., Jappeloup |  Yhdysvallat Greg Best, Gem Twist |  Länsi-Saksa Karsten Huck, Nepomuk |
| Esteratsastus, joukkuekilpailu |  Länsi-SaksaLudger Beerbaum, The Freak Wolfgang Brinkmann, Pedro Dirk Hafemeister, Orchidee Franke Sloothaak, Walzerkonig |  YhdysvallatGreg Best, Gem Twist Lisa Ann Jacquin, For the Moment Anne Kursinski, Starman Joseph Fargis, Mill Pearl |  RanskaHubert Bourdy, Morgat Frédéric Cottier, Flambeau Michel Robert, La Fayette Pierre Durand Jr., Jappeloup |
Mitalitaulukko

| Sija | Maa | Kultaa | Hopeaa | Pronssia | Yhteensä |
| --- | --- | --- | --- | --- | --- |
| 1. |  Länsi-Saksa | 4 | 0 | 1 | 5 |
| 2. |  Ranska | 1 | 1 | 1 | 3 |
| 3. |  Uusi-Seelanti | 1 | 0 | 1 | 2 |
| 4. |  Yhdistynyt kuningaskunta | 0 | 2 | 1 | 3 |
| 5. |  Yhdysvallat | 0 | 2 | 0 | 2 |
| 6. |  Sveitsi | 0 | 1 | 1 | 2 |
| 7. |  Kanada | 0 | 0 | 1 | 1 |
Radio Disney

Radio Disney on yhdysvaltalainen radioverkko, jonka kohderyhmänä ovat lapset, teini-ikäiset ja perheet. Verkko on perustettu 1996 ja sen kotipaikkana on Burbank, Kalifornia. Verkon omistaa Walt Disney Company. Verkko käsittää yli 50 maanpäällistä asemaa ja lisäksi se on kuultavissa Internetin ja satelliittien välityksellä.
Ratsastus kesäolympialaisissa 1984

Ratsastus
Vuoden 1984 kesäolympialaisten ratsastus järjestettiin 29. heinäkuuta – 10. elokuuta 1984 Santa Anita Parkissa, Arcadiassa, Kaliforniassa. Tämä oli 17. kerta, kun laji oli mukana olympialaisten ohjelmassa. Mukana oli 157 osanottajaa 30 eri maasta. Osanottajista miehiä oli 110 ja naisia 47. Tapahtumia oli kuusi.
Mitalistit

| 0 | 1 | 2 | 3 |
| --- | --- | --- | --- |
| Tapahtuma | Kultaa | Hopeaa | Pronssia |
| Kouluratsastus, yksilökilpailu |  Länsi-Saksa Reiner Klimke, Ahlerich |  Tanska Anne Jensen-Tornblad, Marzog |  Sveitsi Otto Hofer, Limandus |
| Kouluratsastus, joukkuekilpailu |  Länsi-SaksaReiner Klimke, Ahlerich Uwe Sauer, Montevideo Herbert Krug, Muscadeur |  SveitsiOtto Hofer, Limandus Christine Stückelberger, Tansanit Amy De Bary, Aintree |  RuotsiUlla Håkansson, Flamingo Louise Nathorst, Inferno Ingamay Bylund, Aleks |
| Kenttäratsastus, yksilökilpailu |  Uusi-Seelanti Mark Todd, Charisma |  Yhdysvallat Karen Stives, Ben Arthur |  Yhdistynyt kuningaskunta Virginia Holgate, Priceless |
| Kenttäratsastus, joukkuekilpailu |  YhdysvallatMichael Plumb, Blue Stone Karen Stives, Ben Arthur Torrance Fleischmann, Finvarra Bruce Davidson, JJ Babu  |  Yhdistynyt kuningaskuntaVirginia Holgate, Priceless Ian Stark, Oxford Blue Diana Clapham, Windjammer Lucinda Green, Regal Realm |  Länsi-SaksaBettina Hoy, Peacetime Burkhard Tesdorpf, Freedom Claus Erhorn, Fair Lady Dietmar Hogrefe, Foliant |
| Esteratsastus, yksilökilpailu |  Yhdysvallat Joseph Fargis, Touch of Class |  Yhdysvallat Conrad Homfeld, Abdullah |  Sveitsi Adelheid Robbiani, Jessica V |
| Esteratsastus, joukkuekilpailu |  YhdysvallatJoseph Fargis, Touch of Class Conrad Homfeld, Adbullah Leslie Burr-Howard, Albany Melanie Smith, Calypso |  Yhdistynyt kuningaskuntaMichael Whitaker, Overton Amanda John Whitaker, Ryans Son Steven Smith, Shining Example Timothy Grubb, Linky |  Länsi-SaksaPaul Schockemöhle, Deister Peter Luther, Livius Franke Sloothaak, Farmer Fritz Ligges, Ramzes |
Mitalitaulukko

| Sija | Maa | Kultaa | Hopeaa | Pronssia | Yhteensä |
| --- | --- | --- | --- | --- | --- |
| 1. |  Yhdysvallat | 3 | 2 | 0 | 5 |
| 2. |  Länsi-Saksa | 2 | 0 | 2 | 4 |
| 3. |  Uusi-Seelanti | 1 | 0 | 0 | 1 |
| 4. |  Yhdistynyt kuningaskunta | 0 | 2 | 1 | 3 |
| 5. |  Sveitsi | 0 | 1 | 2 | 3 |
| 6. |  Tanska | 0 | 1 | 0 | 1 |
| 7. |  Ruotsi | 0 | 0 | 1 | 1 |
Ratsastus kesäolympialaisissa 1980

Ratsastus
Vuoden 1980 kesäolympialaisten ratsastus järjestettiin 25. heinäkuuta – 1. elokuuta 1980 Trade Unions Equestrian Centre, Moskovassa, Neuvostoliitossa lukuun ottamatta esteratsastuksen yksilökilpailua, joka järjestettiin Lužnikissa. Tämä oli 16. kerta kun laji oli mukana olympialaisten ohjelmassa. Mukana oli 68 osanottajaa 11 eri maasta. Osanottajista miehiä oli 59 ja naisia yhdeksän. Tapahtumia oli kuusi.
Christopher Wegelius osallistui esteratsastukseen hevosella Monday Morning, toistaiseksi viimeisimpänä suomalaisena esteratsastajana. Ratsukko sijoittui sijalle 12.
Mitalistit

| 0 | 1 | 2 | 3 |
| --- | --- | --- | --- |
| Tapahtuma | Kultaa | Hopeaa | Pronssia |
| Esteratsastus, yksilökilpailu |  Puola Jan Kowalczyk, Artemor |  Neuvostoliitto Nikolai Korolkov, Espadron |  Meksiko Joaquín Pérez, Alymony |
| Esteratsastus, joukkuekilpailu |  NeuvostoliittoVjatšeslav Tšukanov, Gepatit Víktor Poganóvski, Topky Víktor Asmáje, Reis Nikolai Korolkov, Espadron |  PuolaMarian Kozicki, Bremen Jan Kowalczyk, Artemor Wiesław Hartman, Norton Janusz Bobik, Szampan |  MeksikoJoaquin Pérez, Alymony Jesús Gómez, Massacre Gerardo Tazzer, Caribe Alberto Valdés Jr., Lady Mirka |
| Kouluratsastus, yksilökilpailu |  Itävalta Elisabeth Theurer, Mon Cherie |  Neuvostoliitto Juri Kovšov, Igrok |  Neuvostoliitto Viktor Ugrjumov, Škval |
| Kouluratsastus, joukkuekilpailu |  NeuvostoliittoJuri Kovšov, Igrok Viktor Ugrjumov, Škval Vera Misevitš, Plot |  BulgariaPetar Mandajiev, Stšibor Svetoslav Ivanov, Aleko Georgi Gadjev, Vnimatelen |  RomaniaAnghelache Donescu, Dor Dumitru Veliku, Decebal Petre Rosca, Derbist |
| Kenttäratsastus, yksilökilpailu |  Italia Federico Euro Roman, Rossinan |  Neuvostoliitto Aleksándr Blinóv, Galzun |  Neuvostoliitto Juri Salnikov, Pintset |
| Kenttäratsastus, joukkuekilpailu |  NeuvostoliittoAleksándr Blinóv, Galzun Juri Salnikov, Pintset Valeri Vólkov, Tskheti Sergei Rogožin, Gelespont |  ItaliaFederico Euro Roman, Rossinan Anna Casagrande, Daleye Mauro Roman, Dourakin 4 Marina Sciocchetti, Rohan de Lechereo |  MeksikoManuel Mendívil, Remember David Bárcena Ríos, Bombona José Luis Pérez, Quelite Fabián Vázquez, Cocaleco |
Mitalitaulukko

| Sija | Maa | Kultaa | Hopeaa | Pronssia | Yhteensä |
| --- | --- | --- | --- | --- | --- |
| 1. |  Neuvostoliitto | 3 | 3 | 2 | 8 |
| 2. |  Italia | 1 | 1 | 0 | 2 |
| 2. |  Puola | 1 | 1 | 0 | 2 |
| 4. |  Itävalta | 1 | 0 | 0 | 1 |
| 5. |  Bulgaria | 0 | 1 | 0 | 1 |
| 6. |  Meksiko | 0 | 0 | 3 | 3 |
| 7. |  Romania | 0 | 0 | 1 | 1 |
Kouluratsastuksen yksilökilpailun kultamitalisti, Elisabeth Theurer ja Mon Cherie.
Rapsodia (albumi)

| Rapsodia Asa Masa |
| --- | --- | --- |

Studioalbumin tiedot
 Julkaistu: 13. joulukuuta 2013
 Formaatti: CD, 2 LP
 Tuottaja(t): Polarsoul, LX-Beats, Totte Tosimies, X23, Juan Muteniac, Poika Orma, KimiBro
 Tyylilaji: rap
 Kesto: 49.50
 Levy-yhtiö: Roihis Musica
Listasijoitukset
  Suomen virallinen lista: 16.
Asan muut julkaisut
| Foetida – Use Your Illusion III 2012 | Rapsodia 2013 | Love 2015 |
Rapsodia on rap-artisti Asan 13. joulukuuta 2013 julkaistu pitkäsoitto. Albumin kappaleista "Don Opas" ja "Juon bisseä ja räppäilen" on julkaistu musiikkivideot. Rapsodia nousi parhaimmillaan Suomen virallisen albumilistan 16. sijalle.
Kappaleet

Alkusoitto – 1.56
basso – Kari Hulkkonen
tuottaja – Polarsoul
viulu – Pitkäsen Matti
Rapsodia – 4.14
taustalaulu – DJPP
laulu – Enni, Iivo, Kosmo, Nuua, Sohvi
tuottaja – LX-Beats
trumpetti – Erno Haukkala
Rispektii – 3.24
tuottaja – Totte Tosimies
Big Bäng – 3.38
tuottaja – X23
Juon bisseä ja räppäilen – 3.57
basso – Kari Hulkkonen
tuottaja – LX-Beats
trumpetti – Erno Haukkala
Pop politiikkaa – 4.11
basso – Kari Hulkkonen
tuottaja – Juan Muteniac
viulu – Pitkäsen Matti
Madeleine – 4.04
basso – Kari Hulkkonen
kitara – Tero Holopainen
tuottaja – LX-Beats
laulu – Josafat
Välisoitto – 0.56
tuottaja – Polarsoul
Pariisista Müncheniin – 2.35
tuottaja – Poika Orma
Don Opas – 5.17
tuottaja – Polarsoul
viulu – Pitkäsen Matti
Kuningas K – 3.38
tuottaja – LX-Beats
viulu – Pitkäsen Matti
Yritän yritän – 3.14
basso – Kari Hulkkonen
tuottaja – Juan Muteniac
rap – Jussi Kuoma, Kube, Lempi-Joe, Liigalaiska, Otto Martikainen
laulu – Puppa J
Työt – 3.23
basso – Kari Hulkkonen
kitara – Toni Heinonen
tuottaja – KimiBro
Taikatalvi – 3.08
tuottaja – LX-Beats
Loppusoitto – 2.07
basso – Kari Hulkkonen
tuottaja – Polarsoul
Arvostelut

Helsingin Sanomat: positiivinen
Rumba:
Soundi:
Radomir Antić

| 0 | 1 | 2 |
| --- | --- | --- |

Henkilötiedot
Syntymäaika: 22. marraskuuta 1948
Syntymäpaikka: Žitište, Jugoslavia
Kuolinaika: 6. huhtikuuta 2020 (71 vuotta)
Kuolinpaikka: Madrid, Espanja
Pelipaikka: puolustaja
Lempinimi: Raddy
Seurat
| Vuodet | Seura | O (M) |
| 1967–1970 1970–1977 1977–1978 1978–1980 1980–1984 |  FK Sloboda  FK Partizan  Fenerbahçe SK  Real Zaragoza  Luton Town | ? (?) 181 (9) 28 (2) 58 (7) 100 (9) |
Maajoukkue
| 1973 |  Jugoslavia | 1 (0) |
Valmennusura
1988–1990 1991–1992 1992–1995 1995–1998 1999 2000 2000–2001 2003 2004 2008–2010 2013 2015:  Real Zaragoza  Real Madrid  Real Oviedo  Atlético de Madrid  Atlético de Madrid  Atlético de Madrid  Real Oviedo  FC Barcelona  Celta de Vigo  Serbian maajoukkue  Shandong Luneng  Hebei Zhongji
 Seurajoukkueuran tilastot kattavat vain kansalliset sarjat.
Radomir Antić (serb. Радомир Антић, 22. marraskuuta 1948 Žitište, Jugoslavia – 6. huhtikuuta 2020 Madrid, Espanja) oli serbialainen jalkapalloilija ja jalkapallovalmentaja.
Antić teki pitkän valmennusuran erityisesti Espanjassa. Hän on ainoa valmentaja, joka on valmentanut Real Madridia, Atlético de Madridia ja Barcelonaa.
Antić kuoli 6. huhtikuuta 2020 haimasairauteen Madridissa, Espanjassa.
Peliura

Puolustajana pelanneen Antićin 17-vuotinen ura oli enimmäkseen hohdoton. Hän aloitti ammattilaisuransa vuonna 1967 užicelaisessa Slobodassa. Kesällä 1970 hän siirtyi belgradilaiseen Partizaniin, jossa hän pelasi valtaosan urastaan. Kesällä 1977 Antić siirtyi Turkkiin istanbulilaiseen Fenerbahçeen ja kautta myöhemmin edelleen Espanjaan Real Zaragozan riveihin.
Peliuransa neljä viimeistä kautta, 1980–1984, Antić pelasi Englannissa Luton Townin joukkueessa. Vuonna 1983 hän teki Manchester Cityä vastaan pelatussa kauden viimeisessä ottelussa neljä minuuttia ennen loppua maalin, joka pelasti Lutonin putoamiselta ja puolestaan lähetti Manchester Cityn sarjatasoa alemmas.
Valmennusura

Antić aloitti valmennusuransa Partizanissa vuonna 1985 toimien Nenad Bjekovićin ja Fahrudin Jusufin apulaisvalmentajana. Myöhemmin hän valmensi Espanjassa useita pääsarjajoukkueita. Hänet tunnettiin eräänlaisena kriisivalmentajana otettuaan valmennustehtävän vastaan usein kesken kauden.
Valmennusura > Real Zaragoza

Antićin ensimmäinen pesti päävalmentajana oli Real Zaragozassa, jota hän edusti myös pelaajana. Ensimmäinen ottelu Espanjan pääsarjassa Primera Divisiónissa Valenciaa vastaan 4. syyskuuta 1988 päättyi maalittomaan tasapeliin. Zaragoza sijoittui sarjassa viidenneksi ja sai paikan seuraavan kauden UEFA Cupissa, jossa tie katkesi toisella kierroksella. Antić valmensi joukkuetta kahden kauden ajan.
Valmennusura > Real Madrid

Real Madrid palkkasi Antićin maaliskuussa 1991, kun kautta oli jäljellä 12 ottelua. Hän korvasi tehtävässä seuralegenda Alfredo Di Stéfanon ja nosti joukkueen seitsemänneltä sijalta UEFA Cup -paikkaan oikeuttaneelle kolmannelle sijalle.
Antić valmensi Real Madridia myös kauden 1991–1992 ensimmäisen puoliskon. Hän hankki joukkueeseen Punaisen tähden vuoden 1991 Euroopan cup -voitossa avainasemassa olleen Robert Prosinečkin sekä lupaavan 21-vuotiaan Luis Enriquen Sporting de Gijónista. Tapa, jolla Antić sai potkut tammikuussa 1992 osoitti jalkapalloilun huipun tuulisuuden. Joukkue johti sarjaa parhaimmillaan seitsemän pisteen erolla ja eteni myös UEFA Cupissa, kun seuran puheenjohtaja Ramón Mendoza palkkasi 1980-luvun lopussa Real Madridissa valmentajana menestystä saavuttaneen Leo Beenhakkerin epämääräiseen urheilutoimenjohtajan tehtävään. Tästä muutaman viikon sisällä Antić erotettiin ja Beenhakker otti hänen paikkansa. Beenhakkerin komennossa joukkue menetti sarjajohtonsa ja mestaruuden Barcelonalle viimeisellä kierroksella ja putosi UEFA Cupista välierissä.
Valmennusura > Real Oviedo

Antić palkattiin Real Oviedon valmentajaksi kesken kauden 1992–1993 seurajohdon annettua potkut Javier Iruretalle. Hän onnistui pitämään joukkueen kuivilla, lopullisen sijoituksen ollessa kuudestoista, kaksi sijaa putoamisviivan yläpuolella.
Kesällä 1993 Antić hankki joukkueeseen Partizanissa pelanneen Slaviša Jokanovićin, jonka läsnäolo keskikentällä auttoi joukkuetta merkittävästi. Edellisen kauden täpärän pelastumisen jälkeen odotukset eivät olleet korkealla, joten oli pieni yllätys, kun Oviedo sijoittui kaudella 1993–1994 sarjan yhdeksänneksi. Kaudeksi 1994–1995 Antić houkutteli loukkaantumisista kärsineen Prosinečkin Madridista Oviedoon, ja näin kaksikko pääsi jälleen työskentelemään yhdessä. Joukkue uusi edellisen kauden sijoituksensa.
Antić valmensi Oviedoa toistamiseen kaudella 2000–2001, vietettyään välissä viisi vuotta Atlético de Madridissa. Antićin edellisen pestin jälkeen Oviedo oli kuitenkin palannut sarjan häntäpään joukkueeksi ja kaudesta muodostui vaikea. Ongelmia aiheutti erityisesti Antićin vuodenvaihteen jälkeen joukkueeseen hankkima brittijalkapalloilun ”paha poika” Stan Collymore, jonka läsnäololla oli erittäinen negatiivinen vaikutus muihin pelaajiin. Kauden päätteeksi Oviedo putosi Segunda Divisióniin, ja sittemmin joukkue ei ole enää pääsarjatasolle palannut.
Valmennusura > Atlético de Madrid

Atlético de Madridia Antić valmensi kolmeen eri otteeseen, ja siellä hän saavutti suurimmat ansionsa.
Ensimmäinen valmennusurakka kesti kolme kautta. Joukkue, johon kuuluivat muun muassa José Luis Caminero, Kiko Narváez, Diego Simeone ja Ljuboslav Penev, tunnettiin taitavana, mutta sillä oli maine suurena alisuorittajana. Antićin alaisuudessa palaset kuitenkin loksahtivat paikoilleen ja joukkue voitti heti kaudella 1995–1996 historiallisesti sarjan ja cupin tuplamestaruuden. Tämä tyydytti myös aikaisemmin surutta valmentajia erottaneen puheenjohtajan Jesús Gilin, ja Antić sai jatkaa. Tulevina kausina joukkuetta vahvistettiin muun muassa Juninho Paulistalla ja Christian Vierillä. Huolimatta UEFA Cupin välieräpaikasta Antić sai lopulta tehdä tilaa italialaiselle Arrigo Sacchille kauden 1997–1998 jälkeen.
Sacchi sai potkut jo kauden 1998–1999 puolivälissä, jolloin Antić palasi joukkueen valmentajaksi. Sarjassa menestystä ei tullut, mutta Antić johti joukkueen cupin loppuotteluun, jossa Valencia oli kuitenkin parempi. Kauden päätteeksi Antić vapautettiin jälleen valmennusvastuusta ja hänet korvasi Claudio Ranieri.
Toistamiseen Antić kutsuttiin apuun helmikuussa 2000, kun Ranierin valmentama joukkue oli juuttunut sarjataulukon häntäpäähän. Cupissa joukkue ylsi Antićin valmentamana jälleen loppuotteluun, mutta sarjassa hänkään ei kyennyt pysäyttämään syöksykierrettä ja kauden päätteeksi joukkue putosi Segunda Divisióniin.
Valmennusura > Barcelona

Antić palkattiin Barcelonan valmentajaksi tammikuun lopussa 2003. Joukkue oli äskettäin erotetun Louis van Gaalin ja väliaikaisvalmentaja Jesús Antonio de la Cruzin jäljiltä Espanjan pääsarjassa sijalla 15, mutta hyvissä asemissa Mestarien liigan jatkolohkossaan. Antić hankki joukkueeseen vahvistukseksi Juan Pablo Sorínin Laziosta ja alkoi antaa säännöllistä peliaikaa nuorelle maalivahdille Víctor Valdésille. Antićin valmennuksessa joukkue sijoittui Espanjassa UEFA Cup -paikkaan oikeuttavalle kuudennelle sijalle. Mestarien liigassa Barcelona voitti jatkolohkonsa selvästi, mutta hävisi puolivälierissä Juventukselle jatkoajan jälkeen.
Huolimatta olosuhteisiin nähden hyvistä saavutuksista, Antić korvattiin kauden päätyttyä Frank Rijkaardilla. Valmentajanvaihdos oli yksi seuran uuden puheenjohtajan Joan Laportan tekemistä uudistuksista.
Valmennusura > Celta de Vigo

Kaudella 2003–2004 Antić valmensi Celta de Vigossa. Hän otti ohjat Miguel Ángel Lotinalta tammikuussa 2004 joukkueen pudottua sarjassa sijalle 17 vain pisteen päähän putoamisviivasta. Barcelonan tapaan joukkue oli kuitenkin edelleen mukana myös Mestarien liigassa, jossa sillä oli edessään neljännesvälierä Arsenalia vastaan. Antić hankki saapuessaan Saša Ilićin Partizanista vahvistamaan joukkuetta.
Antić ei kuitenkaan onnistunut toistamaan edelliskauden temppuaan ja hän erosi tehtävästään vain kaksi kuukautta myöhemmin. Tänä aikana joukkue saavutti yhdeksästä ottelusta vain seitsemän pistettä ja sijoitus heikkeni kahdella. Mestarien liigasta joukkue putosi Arsenalille maalein 5–2. Antićin tilalle tullut Ramón Carnero ei hänkään onnistunut kääntämään joukkueen kurssia, ja kauden päätteeksi Celta putosi Segunda Divisióniin.
Valmennusura > Serbian maajoukkue

Elokuussa 2008 Antić palasi neljän vuoden tauon jälkeen valmennustehtäviin, kun hänet nimitettiin Serbian jalkapallomaajoukkueen uudeksi päävalmentajaksi erotetun Miroslav Đukićin seuraajaksi.  Antićin johdolla Serbia avasi MM2010-karsinnat 2–0-voitolla Färsaarista. Menestys jatkui läpi karsintojen ja Serbia voitti lopulta karsintalohkonsa jättäen taakseen muun muassa Ranskan ja Romanian.
Marraskuussa 2009 Antić pidensi sopimustaan Serbian jalkapalloliiton kanssa vuoteen 2011 saakka. Lopputurnaukseen Serbia lähti tavoittelemaan menestystä tiukassa alkulohkossa yhdessä Saksan, Ghanan ja Australian kanssa. Kisat alkoivat tappiolla Ghanalle, mutta 1–0-voitto Saksasta antoi uskoa jatkopaikkaan. Päätöskierroksella kaikki oli omissa käsissä, mutta 2–1-tappio Australialle pudotti Antićin suojatit jatkosta lohkojumbona.
Elokuussa 2010 Serbian jalkapalloliitto ilmoitti, että Antićin on suostuttava palkanalennukseen tai liitto katkaisee valmentajan sopimuksen 18. elokuuta.  Harkinnan jälkeen Antić päätti suostua palkanalennukseen ja jatkaa maajoukkueen päävalmentajana.  Lopulta Antićin kohtaloksi koitui 1–1-tasapeli Sloveniaa vastaan EM2012-karsintojen toisella kierroksella ja hän sai potkut syyskuun puolivälissä.
Valmennusura > Shandong Luneng

Joulukuun lopussa 2012 Antić allekirjoitti kaksivuotisen sopimuksen Kiinan Superliigassa pelaavan Shandong Lunengin kanssa.  Antićin johdolla Shandong paransi sijoitustaan liigassa kymmenellä pykälällä sijoittuen lopulta toiseksi. Hyvästä tuloksesta huolimatta seurajohto erotti Antićin kauden jälkeen joulukuussa 2013.
Valmennusura > Hebei Zhongji

Tammikuussa 2015 Antićin valmennusura jatkui Kiinan ykkösliigan Hebei Zhongjin päävalmentajana. Serbialaisen kolmivuotinen sopimus purettiin kuitenkin jo elokuussa 2015, kun hän ei onnistunut johdattamaan joukkuetta kamppailemaan noususta Kiinan Superliigaan.
Saavutukset

Pelaajana
Jugoslavian liigamestaruus: 1976
Valmentajana
Jugoslavian liigamestaruus: 1986, 1987 (apuvalmentajana)
Espanjan pääsarjamestaruus: 1996
Espanjan cup: 1996
Radio Rock: Sahatuimmat 2

| Radio Rock: Sahatuimmat 2 Eri Esittäjiä |
| --- | --- | --- |

Kokoelmalevyn tiedot
 Julkaistu: 2010
 Tyylilaji: rock
 Levy-yhtiö: Hype Records
Eri Esittäjiä muut julkaisut
| Radio Rock: Sahatuimmat 2010 | Radio Rock: Sahatuimmat 2 2010 | Radio Rock: Sahatuimmat 3 2011 |
Radio Rock: Sahatuimmat 2 on Radio Rockin vuonna 2010 julkaisema Radio Rockin soitetuimmista kappaleista koottu kokoelmalevy.
Kappaleet

From the Heaven of My Heart (Amorphis)
End of Me (Apocalyptica feat. Gavin Rossdale)
Nightmare (Avenged Sevenfold)
Fingers Crossed (Blake)
The Last Fight (Bullet For My Valentine)
Full of Regret (Danko Jones)
Chameleon (Doom Unit)
Horros (Herra Ylppö & Ihmiset)
Lemminkäisen laulu (Kotiteollisuus)
This is Heavy Metal (Lordi)
Hei hei heinäkuu (Mokoma)
Damn It's Dark (Mustasch)
End of the Line (Negative)
Beautiful Bomb (Reckless Love)
The Good Die Young (Scorpions)
Darkest Hours (Stratovarius)
Wheels of Time (Suburban Tribe)
Dominoes (The Mama King)
Bacchuksen tiellä (Timo Rautiainen)
Viina, terva & hauta (Viikate)
Rex Linn

Rex Linn vuonna 2022
Rex Maynard Linn (s. 13. marraskuuta 1956) on yhdysvaltalainen näyttelijä. Hän näytteli televisiosarjassa C.S.I. Miami Frank Trippiä. Hän on näytellyt myös muun muassa televisiosarjoissa Kunnian miehet, The Lottery, Tappava ase, Better Call Saul ja Young Sheldon sekä elokuvissa Keikka Bahamalla, Villi tusina, Rankka pari, Cliffhanger – kuilun partaalla, Saalistaja, Kurkunleikkaajien saari ja Toivoton taistelupari.
Aiheesta muualla

Rex Linn Internet Movie Databasessa. (englanniksi)
Radio Rock: Sahatuimmat 3

| Radio Rock: Sahatuimmat 3 Eri Esittäjiä |
| --- | --- | --- |

Kokoelmalevyn tiedot
 Julkaistu: 2011
 Tyylilaji: rock
 Levy-yhtiö: Hype Records
Eri Esittäjiä muut julkaisut
| Radio Rock: Sahatuimmat 2 2010 | Radio Rock: Sahatuimmat 3 2011 |   |
Radio Rock: Sahatuimmat 3 on Radio Rockin vuonna 2011 julkaisema Radio Rockin soitetuimmista kappaleista koottu kokoelmalevy.